দিয়েগো গার্সিয়া (ইংরেজি ভাষায়: Diego Garcia) ব্রিটিশ ভারত মহাসাগরীয় অঞ্চলে অবস্থিত, যুক্তরাজ্যের নিয়ন্ত্রণাধীন একটি প্রবালদ্বীপ। দ্বীপটি মধ্য ভারত মহাসাগরের বিষুবরেখা হতে সামান্য দক্ষিণে অবস্থিত এবং চাগোস দ্বীপপুঞ্জের ষাটটি দ্বীপের মধ্যে সবচেয়ে বড়। এটি একটি সামরিক দ্বীপ। ইউরোপীয়দের মধ্যে পর্তুগিজরা প্রথম দ্বীপটি আবিষ্কার করে, ১৭৯০ সালে ফরাসীরা আর নেপোলিয়নিক যুদ্ধের পর ব্রিটিশরা দ্বীপটি অধিগ্রহণ করে। ১৯৬০ সালে ব্রিটিশ ভারত মহাসাগরীয় অঞ্চলে অন্তর্ভুক্তির আগ পর্যন্ত দ্বীপটি মরিশাসের ব্রিটিশ কলোনির অন্তর্ভুক্ত ছিল। ১৯৬৬ সালে দ্বীপটির জনসংখ্যা ছিল ৯২৪ জন। এদের চাগোস-আগালেগা নামক একটি কোম্পানি তাদের ডাব বাগানে চুক্তিভিত্তিক চাষী হিসেবে নিয়োগ দিত। স্থানীয় বাগান ব্যবস্থাপকরা অল্প কাজের বিনিময়ে বৃদ্ধ ও অক্ষম চাষীদের থাকা খাওয়ার ব্যবস্থা করে দিত, কিন্তু ১২ বছরের বেশি বয়সী শিশুদের বাগানে কাজ করতে বাধ্য করত। ১৯৬৪ সালে পুরো দ্বীপে মাত্র তিনজন ব্যক্তি বেকার ছিল। ১৯৬৭ সালের এপ্রিল মাসে ব্রিটিশ ভারত মহাসাগরীয় অঞ্চল কর্তৃপক্ষ ছয় লক্ষ ইউরোতে চাগোস-আগালেগার সমস্ত সম্পত্তি কিনে নিলে, ব্রিটিশ ভারত মহাসাগরীয় অঞ্চল কর্তৃপক্ষ এর একমাত্র মালিক বনে যায়। ব্রিটিশ রাজা আবার দ্রুত চাগোস-আগালেগাকে তাদের সম্পত্তি লিজ দেয় কিন্তু ১৯৬৭ সালের শেষের দিকে চাগোস-আগালেগা লিজ বাতিল করে সম্পত্তি ফিরিয়ে দেয়।  ১৯৬৮ সাল হতে ১৯৭৩ সাল পর্যন্ত একটি সামরিক ঘাঁটি তৈরীর উদ্দেশ্যে দিয়েগো গার্সিয়ার স্থানীয় অধিবাসীদের মরিশাস ও স্যাচেল্যাস দ্বীপে জোরপূর্বক স্থানান্তর করা হয়। পরবর্তীকালে যুক্তরাষ্ট্র দ্বীপটিতে একটি নৌ ও সামরিক ঘাঁটি গড়ে তোলে যা এখনো বর্তমান। ২০১৮ সাল পর্যন্ত এটি ব্রিটিশ ভারত মহাসাগরীয় অঞ্চলের একমাত্র মানববসতি সম্পন্ন দ্বীপ, যেখানে সামরিক বাহিনীতে কর্মরত ব্যক্তি ও সামরিক কাজে জড়িত ঠিকাদারদের বসবাস। দ্বীপটি যুক্তরাষ্ট্রের এশিয়া প্রশান্ত মহাসাগর অঞ্চলে অবস্থিত দুইটি গুরুত্বপূর্ণ ঘাঁটির একটি। অন্যটি হল প্রশান্ত মহাসাগরের গুয়ামে অবস্থিত এন্ডারসন বিমান ঘাঁটি।   তথ্যসূত্র    বহিঃসংযোগ    Alex Doherty 'Diego Garcia', in ZNet  Chagos Islands Indigenous Population Support Internet Site  BBC News Exiles lose appeal over benefits 02/11/07  A Black and Disgraceful Site by Jonathan Freedland from The New York Review of Books  The Chagos Conservation Trust  The Chagos Environmental Network  CIA World Factbook: British Indian Ocean Territory   Erickson, Andrew S., Walter C. Ladwig III and Justin D. Mikolay,"Diego Garcia and the United States' Emerging Indian Ocean Strategy," Asian Security, Vol. 6, No. 3 (Autumn 2010), pp. 214–237.  Diego Garcia "Camp Justice", GlobalSecurity.org  Diego Garcia Online: Information for locals of Diego Garcia.   Diego Garcia: Paradise Cleansed, by John Pilger  The Island is a jazz opera commissioned and broadcast in the 1960s on radio themed on events in Garcia Diego written by William Russo, words Adrian Mitchell performed by the Russo Orchestra sung by Cleo Lane and Denis Quilley   The Jewel in the Pentagon's Crown, by Gisle Tangenes, BitsofNews.com  Maritime Prepositioning Ship Squadron Two, Diego Garcia (Official Site)   Naval Support Facility, Diego Garcia (Official Site)   ভিডিও   Stealing a Nation – A Special Report by John Pilger on Google Video on YouTube.com  Forcibly Exiled Nearly 40 Years Ago, Diego Garcia Natives Fight to Return to Island – video report by Democracy Now!  বিষয়শ্রেণী:কালো স্থান বিষয়শ্রেণী:শাগোস দ্বীপপুঞ্জ বিষয়শ্রেণী:ভারতীয় মহাসাগরে প্রবালপ্রাচীর বিষয়শ্রেণী:দেশ অনুযায়ী যুক্তরাষ্ট্রের সামরিক সুবিধা বিষয়শ্রেণী:স্পেস শাটল অবতরণ স্থান বিষয়শ্রেণী:মার্কিন যুক্তরাষ্ট্রের নৌবাহিনী ঘাঁটি বিষয়শ্রেণী:ব্রিটিশ ওভারসিস অঞ্চলে রামসার স্থান বিষয়শ্রেণী:যুক্তরাজ্য–মার্কিন যুক্তরাষ্ট্র সম্পর্ক বিষয়শ্রেণী:ব্রিটিশ রাজধানী বিষয়শ্রেণী:এশিয়ার রাজধানী বিষয়শ্রেণী:ব্রিটিশ ভারত মহাসাগরীয় এলাকার ভূগোল